Jimmy Sundman

Jimmy Sundman (s. 7. maaliskuuta 1989) on suomalainen jalkapalloilija, pelipaikaltaan hyökkääjä.

Sundman pelasi IFK Mariehamnissa kolme Veikkausliigan ottelua, joista yhden kaudella 2009 ja kaksi kaudella 2010. Hänen ensimmäinen liigaottelunsa oli maalittomaan tasatulokseen päättynyt kotiottelu VPS:aa vastaan 5. heinäkuuta 2009.

Kaudella 2016 Sundman pelasi FC Ålandissa 17 Kakkosen ottelua, joissa hän teki viisi maalia.

Lähteet 

Suomalaiset jalkapalloilijat
Ahvenanmaalaiset jalkapalloilijat
Vuonna 1989 syntyneet
Elävät henkilöt